
R E P U B L I K A    H R V A T S K  A 


R J E Š E NJ E

	Trgovački sud u Varaždinu, po sucu toga suda Kseniji Flack-Makitan, u predstečajnom postupku koji se vodi nad dužnikom DRAŽENKA LESJAK, vlasnica obrta BIJELA RUŽA, Štefanec, Zrinskih 9, Čakovec, OIB: 24408833368, povodom prijedloga punomoćnika vjerovnika Hrvatsko društvo skladatelja, Zagreb, Berislavićeva 9, OIB: 56668956985, Pavla Fellnera, odvjetnika iz Zagreba, za ispravkom rješenja od 19. ožujka 2014., poslovni broj Stpn-132/13-12, 9. siječnja 2018.
 r i j e š i o   j e
I. Ispravlja se rješenje ovoga suda od 19. ožujka 2014., poslovni broj Stpn-132/13-12, na način:
· u točci I. izreke rješenja, trećem redu trećeg odjeljka, ispravlja se OIB vjerovnika Hrvatsko društvo skladatelja, Zagreb, Berislavićeva 9, tako da umjesto pogrešno napisanog OIB-a ovog vjerovnika "5668956985" ispravno treba pisati "56668956985".

II. 	U preostalom dijelu navedeno rješenje ostaje neizmijenjeno.

Obrazloženje
	U rješenju ovoga suda od 19. ožujka 2014., poslovni broj Stpn-132/13-12 došlo je do pogreške u pisanju budući da je u točci I. izreke rješenja, trećem redu trećeg odjeljka, pogrešno napisan OIB vjerovnika Hrvatsko društvo skladatelja, Zagreb, Berislavićeva 9, umjesto pogrešno "5668956985" treba ispravno pisati "56668956985".

Slijedom iznijetog po službenoj dužnosti u smislu odredbe čl. 342. st. 1. Zakona o parničnom postupku (Narodne novine broj 53/91, 91/92, 112/99, 88/01, 117/03, 88/05, 2/07, 84/08, 57/11, 148/11 i 25/13, dalje ZPP), a u svezi čl. 6. Stečajnog zakona (Narodne novine broj 44/96, 29/99, 129/00, 123/03, 82/06, 116/10, 125/12, 133/12 i 71/15, dalje SZ) valjalo je odlučiti kao u izreci ovog rješenja.

U Varaždinu, 9. siječnja 2018.
	Sudac
Ksenija Flack-Makitan, v.r.
Za točnost otpravka – ovlašteni službenik:

POUKA O PRAVNOM LIJEKU:
Stranka u postupku ima pravo izjaviti žalbu u roku od osam dana, s time da se dostava smatra obavljenom istekom osmoga dana od dana objave ove odluke na mrežnoj stranici e-Oglasna ploča sudova, a rok za žalbu počinje teći prvog sljedećeg dana po proteku navedenog roka. Objava ove odluke na mrežnoj stranici e-Oglasna ploča sudova smatra se dokazom da je dostava objavljena svim sudionicima i onima za koje Stečajni zakon propisuje posebnu dostavu. Žalba se podnosi putem ovog suda u četiri primjerka, te o žalbi odlučuje Visoki trgovački sud Republike Hrvatske u Zagrebu.

DNA:
1. Financijska agencija, Regionalni centar Zagreb, Ul. grada Vukovara 70, radi objave na web-stranici
2. Punomoćniku vjerovnika Pavlu Fellner, odvjetniku iz Zagreba, Jurišićeva 1a,
3. E-Oglasna ploča suda,

